
A COVID-19 miatt bevezetett online távolléti oktatás tapasztalatai a szülők szemszögéből

Az egész világon, ahogy hazánkban is a COVID-19 járvány miatt eszközölt változások az
oktatási rendszert is érzékenyen érintették. Nem csak a diákok küzdöttek nehézségekkel, hanem
a szülők is. Szakdolgozatomban a szülők szemszögéből vizsgáltam meg az átélt tapasztalatokat
és a felmerülő problémákat az online-távolléti oktatással kapcsolatban a magyar köznevelésben.
Célom az volt, hogy feltérképezzem a legfőbb nehézségeket, hogyha legközelebb is ilyen
helyzet alakulna ki, már legyenek megoldásaink.
Kvantitatív kutatásom részeként egy 39 kérdéses online kérdőívet használtam, amelyet
115 szülő töltött ki (103 nő, 12 férfi). Kutatásomban külön kitértem az online testnevelés
oktatásának problematikáira is, mivel ezt a tárgyat volt a legnehezebb feladat megtartani online
formában a pedagógusok számára. A kérdőívre adott válaszok alapján a legjelentősebb
problémák az egységes oktatási platform hiánya, az online-szóbeli magyarázattal egybekötött
órák ritkasága, valamint a tanárok digitális kompetenciáinak hiányosságai, és a gyermekek
motivációjának a csökkenése. A testnevelés órák szempontjából a kitöltők 87%-a válaszolt
úgy, hogy meg sem tartották az órákat, és ha mégis, inkább elméleti túlsúllyal.
Ezen problémák ismeretében, már célzottan tudunk változásokat eszközölni, hogy
hatékonyabbá tegyük az online-távolléti oktatást. Az egységes oktatási platform létrehozása
vagy kiválasztása viszonylag könnyen megoldható, és úgy az órák megtartása is egyszerűbbé
válna, de a digitális kompetenciák hiánya, és a gyermekek motivációjának növelése, már
további kutatásokat igényel a témában.



